PRIMĂRIA MUNICIPIULUI TIMIŞOARA

DIRECTIA AUTORIZARE ȘI CONTROL

COMPARTIMENT AUTORIZARE ACTIVITĂȚI COMERCIALE ȘI PUBLICITATE

Nr. SC2021-32791/26.11.2021

**RAPORT DE SPECIALITATE**

**privind modificarea Anexei 2 din HCLMT nr.110/05.04.2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara aprobat prin HCLMT 538/08.12.2015 și modificat prin HCLMT 110/05.04.2016**

Având în vedere Referatul de aprobare a proiectului de hotărâre privind modificarea Anexei 2 din HCLMT nr.110/05.04.2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara aprobat prin HCLMT 538/08.12.2015 și modificat prin HCLMT 110/05.04.2016, nr. SC2021-32791/26.11.2021 al Primarului Municipiului Timișoara și proiectul de hotărâre privind modificarea HCLMT nr.110/2016 - Regulamentul privind condițiile de desfășurare a activităților comerciale și de prestări servicii pe raza municipiului Timișoara aprobat prin HCLMT 538/2015 și modificat prin HCLMT 110/2016, facem următoarele precizări:

Prin HCLMT nr.538/08.12.2015 a fost aprobat Regulamentul privind condițiile de desfășurare a activităților comerciale și de prestări servicii pe raza Municipiului Timișoara, modificat apoi prin HCLMT 110/2016.

Astfel, propunem promovarea unei hotărâri prin care să se aprobe modificarea prevederilor Anexei 2 din HCLMT 110/05.04.2016 - Regulamentul privind condițiile de desfășurare a activităților comerciale și de prestări servicii pe raza Municipiul Timișoara, în sensul că ultima modificare a Regulamentului a fost făcută în anul 2016 și sunt necesare modificări care să asigure corelarea autorizării desfăşurării unui exerciţiu comercial într-o structură de vânzare, cu conţinutul certificatului de urbanism şi al autorizaţiei de construire cu respectarea planului general de dezvoltare urbană și a criteriilor generale privind determinarea zonelor și locurilor de vânzare din localitate și cu diversitatea situațiilor generate de documentațiile depuse de către agenții economici și care nu sunt tratate concis de prevederile prezentului Regulament.

Întrucât prin modificarea acestor prevederi se asigură concordanța cu legislația în vigoare, considerăm oportună promovarea acestor modificări. Modificările au fost realizate pentru a completa și detalia procedura de eliberare a acordului pentru desfășurarea exercițiilor comerciale astfel încât autorizarea desfășurării activității comerciale să poata fi realizata doar intr-un spatiu avand destinația spațiului intabulată în extrasul de carte funciară ca si spatiu comercial sau SAD sau funcțiunea specifica de **spălătorie auto, schimbare de cauciucuri, echilibrare roți și centre de diagnoză pentru mașini.** De asemenea, a fost detaliata si procedura de vizare a acordurilor. Totodată a fost stabilită procedura în cazul pierderii acordului pentru defășurarea exercițiilor comerciale și eliminată procedura privind eliberarea duplicatului.

În concluzie, propunem spre analiza Comisiilor din cadrul Consiliului Local al Municipiului Timisoara proiectul privind modificarea Anexei 2 din HCLMT 110/05.04.2016 - Regulamentul privind condițiile de desfășurare a activităților comerciale și de prestări servicii pe raza Municipiul Timișoara aprobat prin HCLMT 538/08.12.2015 și modificat prin HCLMT 110/05.04.2016.

ARHITECT ȘEF DIRECTOR DIRECȚIA AUTORIZARE ȘI CONTROL

GABRIEL ALMĂJAN MAGDALENA NICOARĂ

CONSILIER,

ALINA GHERMAN

FO53-01, ver. 2